Senmiestė
Senmiestė (arba Senmiestis) – kaimas Mažeikių rajono savivaldybėje, 0,3 km į šiaurę nuo buvusios dvarvietės ir apie 1 km nuo Židikų. Vakaruose ribojasi su Petraičių, pietuose ir pietryčiuose – su Liūliškių, šiaurės rytuose – su Strigalės, šiaurėje – su Dautarų kaimu. Per kaimą eina geras Pikelių-Židikų vieškelis. Prie pat Židikų-Pikelių kelio yra Senmiestės kapeliai. Išlikusios kelios sodybos. Senmiestėje buvę senieji Židikai, o naujasis Židikų kaimas, kaip ir daugelis valakinių kaimų, buvo išmatuotas kitoje vietoje – dabartinio miestelio teritorijoje, į pietus nuo dvaro sodybos.